NCAA:n I divisioonan miesten jalkapallon mestaruusturnaus

NCAA:n I divisioonan miesten jalkapallon mestaruusturnaus (NCAA Division I Men’s Soccer Championship) on 48 joukkueen jalkapalloturnaus, jossa ratkaistaan yhdysvaltalaisen NCAA-yliopistourheilujärjestön miesten jalkapallon mestarijoukkue. Turnaus järjestetään marras–joulukuussa, ja sitä edeltävät NCAA:n alueellisten konferenssien sisäiset sarjat ja turnaukset. Turnauksen viimeisestä vaiheesta, jossa on mukana neljä joukkuetta, käytetään nimitystä Men's College Cup.

NCAA:n mestaruudesta pelattiin ensimmäisen kerran vuonna 1959, jolloin turnaukseen osallistui kahdeksan joukkuetta. Menestynein yliopisto on Saint Louis kymmenellä mestaruudellaan.

Kaudella 2013 I divisioonaan kuului 198 joukkuetta 23 konferenssista sekä viisi itsenäistä joukkuetta.

 Pelijärjestelmä 

NCAA:n mestaruusturnaus pelataan cup-järjestelmällä, ja se koostuu 1., 2. ja 3. kierroksesta, puolivälieristä, välieristä ja loppuottelusta. Kussakin vaiheessa joukkueparit pelaavat yhden ottelun, jonka voittaja jatkaa eteenpäin. Ottelun ollessa tasatilanteessa varsinaisen peliajan jälkeen pelataan 20 minuutin jatkoaika käyttäen kultaista maalia, minkä jälkeen käydään tarvittaessa rangaistuspotkukilpailu.

Turnauksen 48 paikasta 22 myönnetään automaattisesti seuraavien NCAA:n konferenssien mestarijoukkueille:

 America East Conference
 American Athletic Conference
 Atlantic Coast Conference
 Atlantic Sun Conference
 Atlantic 10 Conference
 Big East Conference
 Big South Conference
 Big Ten Conference
 Big West Conference
 Coastal Athletic Association
 Horizon League

 The Ivy League
 Metro Atlantic Athletic Conference
 Missouri Valley Conference
 Northeast Conference
 Ohio Valley Conference
 Patriot League
 Southern Conference
 The Summit League
 West Coast Conference
 Western Athletic Conference

Kukin konferenssi päättää itse omasta sisäisestä pelijärjestelmästään. Useimmissa konferensseissa pelataan runkosarja ja mestaruusturnaus, mutta joissain (esimerkiksi The Ivy Leaguessa) pelkkä runkosarja.

Loput NCAA:n mestaruusturnauksen 26 paikkaa myönnetään niin sanotuille at-large-joukkueille. Joukkueista päättää kymmenhenkinen NCAA:n jalkapallokomitea, jonka valinnat perustuvat muun muassa Rating Percentage Indexiin (RPI), joka on matemaattinen kaava eri konferensseista tulevien joukkueiden tason objektiiviseen vertailuun.

16 RPI:ssä parhaiten sijoitettua joukkuetta aloittavat turnauksen toiselta kierrokselta ja muut ensimmäiseltä kierrokselta. Ensimmäisellä kierroksella parit muodostetaan joukkueiden maantieteellisen läheisyyden mukaan, ja lisäksi parien muodostamisessa pyritään siihen, ettei joukkue kohtaa turnauksen ensimmäisessä ottelussaan oman konferenssinsa joukkuetta. Turnauksen välierät ja loppuottelu järjestetään samalla ennalta valitulla stadionilla, ja niistä käytetään nimitystä College Cup (vertaa muun muassa koripallon Final Four -turnaukseen). Muissa vaiheissa ottelut järjestetään toisen osallistuvan joukkueen kotistadionilla.

 Loppuottelut 
 Vuosi  Voittaja  Tulos  Häviäjä  Stadion  Kaupunki 1959  Saint Louis  5–2  Bridgeport  Memorial Stadium  Storrs, Connecticut 1960  Saint Louis  3–2  Maryland  Brooklyn College Field  Brooklyn, New York 1961  West Chester  2–0  Saint Louis  Public Schools Stadium  St. Louis, Missouri 1962  Saint Louis  4–3  Maryland  Francis Field  St. Louis, Missouri 1963  Saint Louis  3–0  Navy  Rutgers Stadium  Piscataway, New Jersey 1964  Navy  1–0  Michigan State  Brown Stadium  Providence, Rhode Island 1965  Saint Louis  1–0  Michigan State  Francis Field  St. Louis, Missouri 1966  San Francisco  5–2  Long Island  California Memorial Stadium  Berkeley, Kalifornia 1967  Michigan State ¹Saint Louis ¹  0–0   Francis Field  St. Louis, Missouri 1968  Maryland ¹Michigan State ¹  2–2 ja   Grant Field  Atlanta, Georgia 1969  Saint Louis  4–0  San Francisco  Spartan Stadium  San José, Kalifornia 1970  Saint Louis  1–0  UCLA  Ralph Korte Stadium  Edwardsville, Illinois 1971  Howard ²  3–2  Saint Louis  Miami Orange Bowl  Miami, Florida 1972  Saint Louis  4–2  UCLA  Miami Orange Bowl  Miami, Florida 1973  Saint Louis  2–1 ja  UCLA  Miami Orange Bowl  Miami, Florida 1974  Howard  2–1 ja  Saint Louis  Busch Memorial Stadium  St. Louis, Missouri 1975  San Francisco  4–0  SIU Edwardsville  Ralph Korte Stadium  Edwardsville, Illinois 1976  San Francisco  1–0  Indiana  Franklin Field  Philadelphia, Pennsylvania 1977  Hartwick  2–1  San Francisco  California Memorial Stadium  Berkeley, Kalifornia 1978  San Francisco ²  2–0  Indiana  Tampa Stadium  Tampa, Florida 1979  SIU Edwardsville  3–2  Clemson  Tampa Stadium  Tampa, Florida 1980  San Francisco  4–3 ja  Indiana  Tampa Stadium  Tampa, Florida 1981  Connecticut  2–1 ja  Alabama A&M  Stanford Stadium  Stanford, Kalifornia 1982  Indiana  2–1 ja  Duke  Lockhart Stadium  Fort Lauderdale, Florida 1983  Indiana  1–0 ja  Columbia  Lockhart Stadium  Fort Lauderdale, Florida 1984  Clemson  2–1  Indiana  Kingdome  Seattle, Washington 1985  UCLA  1–0 ja  American  Kingdome  Seattle, Washington 1986  Duke  1–0  Akron  Tacoma Dome  Tacoma, Washington 1987  Clemson  2–0  San Diego State  Riggs Field  Clemson, Etelä-Carolina 1988  Indiana  1–0  Howard  Bill Armstrong Stadium  Bloomington, Indiana 1989  Santa Clara ¹Virginia ¹  1–1 ja   Rutgers Stadium  Piscataway, New Jersey 1990  UCLA  0–0 ja (4–3 rp)  Rutgers  USF Soccer Stadium  Tampa, Florida 1991  Virginia  0–0 ja (3–1 rp)  Santa Clara  USF Soccer Stadium  Tampa, Florida 1992  Virginia  2–0  San Diego  Richardson Stadium  Davidson, Pohjois-Carolina 1993  Virginia  2–0  South Carolina  Richardson Stadium  Davidson, Pohjois-Carolina 1994  Virginia  1–0  Indiana  Richardson Stadium  Davidson, Pohjois-Carolina 1995  Wisconsin  2–0  Duke  Richmond Stadium  Richmond, Virginia 1996  St. John’s  4–1  FIU  Richmond Stadium  Richmond, Virginia 1997  UCLA  2–0  Virginia  Richmond Stadium  Richmond, Virginia 1998  Indiana  3–1  Stanford  Richmond Stadium  Richmond, Virginia 1999  Indiana  1–0  Santa Clara  Ericsson Stadium  Charlotte, Pohjois-Carolina 2000  Connecticut  2–0  Creighton  Ericsson Stadium  Charlotte, Pohjois-Carolina 2001  North Carolina  2–0  Indiana  Columbus Crew Stadium  Columbus, Ohio 2002  UCLA  1–0  Stanford  Gerald J. Ford Stadium  University Park, Texas 2003  Indiana  2–1  St. John’s  Columbus Crew Stadium  Columbus, Ohio 2004  Indiana  1–1 ja (3–2 rp)  UC Santa Barbara  The Home Depot Center  Carson, Kalifornia 2005  Maryland  1–0  New Mexico  SAS Soccer Park  Cary, Pohjois-Carolina 2006  UC Santa Barbara  2–1  UCLA  Hermann Stadium  St. Louis, Missouri 2007  Wake Forest  2–1  Ohio State  SAS Soccer Park  Cary, Pohjois-Carolina 2008  Maryland  1–0  North Carolina  Pizza Hut Park  Frisco, Texas 2009  Virginia  0–0 ja (3–2 rp)  Akron  WakeMed Soccer Park  Cary, Pohjois-Carolina 2010  Akron  1–0  Louisville  Harder Stadium  Santa Barbara, Kalifornia 2011  North Carolina  1–0  Charlotte  Regions Park  Hoover, Alabama 2012  Indiana  1–0  Georgetown  Regions Park  Hoover, Alabama 2013  Notre Dame  2–1  Maryland  PPL Park  Chester, Pennsylvania 2014  Virginia (7)  0–0 ja (4–2 rp)  UCLA  WakeMed Soccer Park  Cary, Pohjois-Carolina 2015  Stanford  4–0  Clemson  Children's Mercy Park  Kansas City, Kansas 2016  Stanford (2)  0–0 ja (5–4 rp)  UCLA  BBVA Compass Stadium  Houston, Texas 2017  Stanford (3)  1–0 ja  Indiana  Talen Energy Stadium  Chester, Pennsylvania 2018  Maryland (4)  1–0  Stanford  Harder Stadium  Santa Barbara, Kalifornia 2019  Georgetown  3–3 ja (7–6 rp)  Virginia  WakeMed Soccer Park  Cary, Pohjois-Carolina 2020  Marshall  1–0 ja  Indiana  WakeMed Soccer Park  Cary, Pohjois-Carolina 2021  Clemson  2–0  Washington  WakeMed Soccer Park  Cary, Pohjois-Carolina 2022  Syracuse  2–2 ja (7–6 rp)  Indiana  WakeMed Soccer Park  Cary, Pohjois-Carolina 2023  Clemson  2–1  Notre Dame  Lynn Family Stadium  Louisville, Kentucky 2024  Vermont  2–1 ja)  Marshall  WakeMed Soccer Park  Cary, Pohjois-Carolina

¹ Mestaruus jaettiin.
² Mestaruus mitätöitiin myöhemmin.

 Eniten mestaruuksia 
 Sija  Joukkue  Määrä  Vuodet 1.  Saint Louis  10  1959, 1960, 1962, 1963, 1965, 1967, 1969, 1970, 1972, 1973 2.  Indiana  8  1982, 1983, 1988, 1998, 1999, 2003, 2004, 2012 3.  Virginia  7  1989, 1991, 1992, 1993, 1994, 2009, 2014 4.  Clemson  4  1984, 1987, 2021, 2023 Maryland  1968, 2005, 2008, 2018 San Francisco  1966, 1975, 1976, 1980 UCLA  1985, 1997, 1990, 2002

 Lähteet 

 Aiheesta muualla 

 Turnaus NCAA:n sivustolla 
 Historiatilastot NCAA:n sivustolla 

Luokka:Yhdysvaltain jalkapallosarjat
Luokka:National Collegiate Athletic Association